ZNAM LI PRIHVATITI PORAZ

Znam, ali sve zavisi od situacije. Mislim da mogu prihvatiti poraz ako vjerujem u sebe jer znam da će to jednoga dana proći i ako se znam boriti za sebe i svoj život. Možda je nekima jako teško podnijeti i slušati kako te netko vrijeđa na razne načine jer nije svakome srce čvrsto i izdržljivo. Nekima je to toliko teško da mogu cijeli život biti u tuzi. U svako doba dana i u svakoj minuti teški te poraz može čekati na vratima, ali uvijek moraš biti spreman na sve u životu, pa čak i na najveće poraze u nekom životnom razdoblju. Kada me netko povrijedi, laže, ogovara i ismijava – teško mi je, ali ako bi me netko udario, što još nitko nije, onda bi mi bilo jako teško, jedino ako nije šala,igra. Imam 12 godina. Još nisam doživjela teški poraz, ali znam da će biti poraza u ljubavi, školi, prijateljstvu, poslu… Znam da ću sve to moći podnijeti. Čovjek sam. Poraz je težak, ali svi trebamo živjeti život.

Karla Cvitanović Radić, 7. razred